Predkladacia správa

	 Správa o Dlhodobom pláne štruktúry a rozvoja Ozbrojených síl Slovenskej republiky (ďalej len správa) sa predkladá na základe uznesenia vlády Slovenskej republiky č. 1004 z 24. Októbra 2001 a uznesenia Národnej rady Slovenskej republiky číslo 1698 z 25. Oktobra 2001. Bola prerokovaná na 45. Schôdzi Rady obrany štátu 7. Februára 2002.

	Rozhodujúcim východiskom pre vytvorenie podmienok na akceptáciu Ozbrojených síl Slovenskej republiky zo strany NATO je ich reforma. Po niekoľkých pokusoch o transformáciu ozbrojených síl sa ukázalo, že sú nevyhnutné nové prístupy, ktoré boli v ucelenej podobe predložené v materiály Ozbrojené sily Slovenskej republiky – model 2010. Tento dokument sa stal východiskom pre spracovanie dlhodobého plánu, ktorý bol posúdený na rokovaní 45. Schôdze Rady obrany štátu, ako samostatný dokument. Účelom dlhodobého plánu je definovať programy modernizácie ozbrojených síl Slovenskej republiky, vypracovať časový harmonogram jej realizácie a poskytnúť celkový návod na určenie budúceho smerovania programového plánovania a spracúvania rozpočtu v rezorte ministerstva obrany. 

Správa poskytuje prierez materiálom, v ktorom je opísaný spôsob a postup reformy ozbrojených síl Slovenskej republiky. Vzhľadom na to že samotná plánovacia dokumentácia má pomerne veľký rozsah, usporiadanie správy je volené tak, aby postihla všetky oblasti plánovanej reformy ozbrojených síl Slovenskej republiky od metodiky rozvoja ozbrojených síl Slovenskej republiky  cez hlavné programy ich rozvoja v oblasti organizačných štruktúr, personalného manažmentu, výcviku, logistiky a infraštruktúry, výzbroje a výstroje a v neposlednej rade  aj v oblasti legislatíbnych opatrení nevyhnutných pre zabezpečenie reformy. 
Dôsledná implementácia Dlhodobého plánu štruktúry a rozvoja Ozbrojených síl Slovenskej republiky spolu stabilným rozpočtom na obranu tvoria rozhodujúce vychodíska pre výstavbu moderných ozbrojených síl s dostatočnými bojovými spôsobilosťami v súlade s Vojenskou stratégiou Slovenskej republiky. Výsledkom bude posilnenie obranyschopnosti štátu a zlepšenie východiskových predpokladov na vstup do Severoatlantickú alianciu.
Správa o Dlhodobom pláne štruktúry a rozvoja Ozbrojených síl Slovenskej republiky bude po schválení vládou Slovenskej republiky predložená Národnej rade Slovenskej republiky ako informácia.